Document ID: /roh_data/filtered/fineweb-2-filterrobots_roh.jsonl.gz/69919

Il Grischun sa divida durant il temp da fier en trais regiuns pulit differentas ch’èn sumegliantas a quellas dals gronds vischins e che vegnan designadas sco part alpina da quellas. En il sid da las Alps vivevan ils Leponts. L’Engiadina Bassa era populada dals Rets ch'avevan lur origin en il Trentino/ Tirol dal Sid. En il Grischun settentriunal e central eran ils Celts da chasa. En questa regiun èsi dentant er da constatar influenzas dals Leponts e dals Rets.
(Foto: Dbachmann / Matt Chamberlain / CC BY-SA 3.0)